Diari Oficial de la Generalitat Valenciana


Sumari del DOGV 3726, del 07-04-2000 (2000/2145)

RESOLUCIÓ de 14 de març de 2000, de la Subsecretaria del Secretariat del Govern i Relacions amb les Corts, de la Presidència de la Generalitat, per la qual es disposa la publicació del Conveni singularitzat per al desenvolupament del projecte arbitratge de consum turístic in situ, a Benidorm.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3726

Data del DOGV
:   07-04-2000

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2000/2145


Data del document
:   14-03-2000

Organisme emissor
:   Presidència de la Generalitat

Tipus de document
:   Resolució

Descriptors 

:   * administració central
    * administració local
    * turisme
    * cooperació administrativa

RESOLUCIÓ de 14 de març de 2000, de la Subsecretaria del Secretariat del Govern i Relacions amb les Corts, de la Presidència de la Generalitat, per la qual es disposa la publicació del Conveni singularitzat per al desenvolupament del projecte arbitratge de consum turístic in situ, a Benidorm. [2000/Q2145]
  
Subscrit, després de la tramitació prèvia reglamentària, entre la Conselleria d'Ocupació, Indústria i Comerç de la Generalitat Valenciana, la Conselleria de Benestar Social de la Generalitat Valenciana, l'Institut Nacional del Consum del Ministeri de Sanitat i Consum, l'Agència Valenciana del Turisme, la Diputació Provincial d'Alacant i l'Ajuntament de Benidorm, el 12 de maig de 1999, un Conveni singularitzat per al desenvolupament del projecte arbitratge de consum turístic in situ, a Benidorm, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0181/2000, i que figura com a annex d'aquesta resolució.
  
València, 14 de març de 2000.- La subsecretaria del Secretariat del Govern i Relacions amb les Corts: Amparo Koninckx Frasquet.
  
Conveni singularitzat per al desenvolupament del projecte arbitratge de consum turístic in situ a Benidorm
  
Benidorm, 12 de maig de 1999
  
Reunits
  
D'una part, el senyor Diego Such Pérez, conseller d'Ocupació, Indústria i Comerç de la Generalitat Valenciana, en virtut dels acords del Govern Valencià de data 23 de juliol de 1997 i de 24 de novembre de 1998.
  
D'una altra, la senyora Marcela Miró Pérez, consellera de Benestar Social de la Generalitat Valenciana, en virtut dels acords del Govern Valencià de data 23 de juliol de 1997 i de 24 de novembre de 1998.
  
D'una altra part, el senyor Óscar López Santos, vicepresident del Institut Nacional de Consumo del Ministeri de Sanitat i Consumo, en virtut de l'Orden de data 11 de novembre de 1996, del Ministeri de Sanitat i Consumo.
  
D'una altra, el senyor Roc Gregori i Aznar, president executiu de l'Agència Valenciana de Turisme, en virtut de l'article 5.f del Decret 45/1996, de 25 de març, del Govern Valencià, pel qual s'aprova el Reglament de l'Agència Valenciana de Turisme.
  
D'una altra part, el senyor Julio de España Moya, president de la Diputació Provincial d'Alacant, en virtut de la representació que té.
  
I de l'altra, el senyor Vicente Pérez Devesa, alcalde president de l'Ajuntament de Benidorm, en virtut de l'Acord de la Comissió de Govern, de data 14 de juliol de 1997.
  
Exposen
  
I. Que el dia 31 de juliol de 1997 va ser subscrit l'Acord Marc de Col·laboració per al desenvolupament del projecte arbitratge de consum turístic in situ a Benidorm, a fi de facilitar la resolució dels conflictes que afecten els consumidors turístics.
  
II. Que en la clàusula setena de l'esmentat acord s'estableix que la Generalitat Valenciana i l'Agència Valenciana de Turisme, l'Ajuntament de Benidorm i la Diputació Provincial d'Alacant, podran subscriure els corresponents convenis singularitzats per al desenvolupament del projecte arbitratge de consum turístic in situ a Benidorm.
  
III. Que per desenvolupar el que s'ha establit en l'esmentada clàusula de l'Acord Marc, les parts que intervenen acorden concretar les aportacions de cada una d'elles d'acord amb les següents:
  
Clàusules
  
Primera
  
La Conselleria d'Ocupació, Indústria i Comerç assumeix els següents compromisos:
  
1. De conformitat amb el que s'ha disposat en la clàusula huitena de l'Acord Marc, la Conselleria d'Ocupació, Indústria i Comerç, a través de la Direcció General de Comerç i Consum, aportarà un llicenciat en Dret com a president suplent de la seu de Benidorm de la Junta Arbitral d'Alacant.
  
2. La Conselleria d'Ocupació, Indústria i Comerç costejarà les despeses que generen les actuacions dels àrbitres representants de les associacions de consumidors i de les organitzacions empresarials davant la seu de Benidorm de la Junta Arbitral de Consum d'Alacant.
  
3. La Conselleria d'Ocupació, Indústria i Comerç sufragarà el cost de les proves pericials que s'acorden d'ofici, segons el que s'ha disposat mitjançant el Reial Decret 636/1993, de 3 de maig.
  
4. La Conselleria d'Ocupació, Indústria i Comerç aportarà tota la documentació i els formularis necessaris per a la tramitació dels expedients arbitrals.
  
5. La Conselleria d'Ocupació, Indústria i Comerç assumirà el cost de les traduccions oficials que es necessiten per a la realització dels arbitratges amb els consumidors turístics internacionals.
  
6. La Conselleria d'Ocupació, Indústria i Comerç es compromet a donar suport econòmicament, a través de les disposicions destinades a potenciar les activitats en matèria de consum de les corporacions locals de la Comunitat Valenciana, a les actuacions de l'Ajuntament de Benidorm i de la Diputació Provincial d'Alacant en el desenvolupament de projectes, sempre tenint en compte la disposició pressupostària de cada exercici.
  
Segona
  
L'Ajuntament de Benidorm assumeix els següents compromisos:
  
1. De conformitat amb el que s'ha disposat en la clàusula huitena de l'Acord Marc, l'Ajuntament de Benidorm aporta un llicenciat en Dret com a secretari suplent de la seu de Benidorm de la Junta Arbitral de Consum d'Alacant, i també, si és el cas, un secretari suplent segon.
  
2. A fi de facilitar les notificacions a les parts implicades en els expedients arbitrals, l'Ajuntament de Benidorm cedirà el personal necessari per a portar-los a efecte.
  
3. L'Ajuntament de Benidorm es farà càrrec de les obres d'adequació, manteniment i millora dels locals de la seu arbitral; igualment assumirà el cost de la neteja d'aquests.
  
4. L'Ajuntament de Benidorm aportarà el material d'oficina necessari per al funcionament quotidià de la seu.
  
5. L'Ajuntament de Benidorm prestarà el suport informàtic necessari a la seu arbitral.
  
Tercera
  
L'Institut Nacional de Consumo assumirà els següents compromisos:
  
1. Promocionarà el projecte en l'àmbit de la seua competència.
  
2. Facilitarà a la seu de Benidorm de la Junta Arbitral de Consum d'Alacant tota la informació necessària respecte del cens públic d'empreses.
  
Quarta
  
L'Agència Valenciana del Turisme assumirà els següents compromisos:
  
1. Aportarà el personal auxiliar necessari per a l'adequat desenvolupament del projecte.
  
2. Divulgarà el projecte a través dels canals d'informació turística.
  
3. Coordinarà les actuacions de suport al projecte per part de les oficines d'informació turística de la comarca.
  
4. Col·laborarà amb la Conselleria d'Ocupació, Indústria i Comerç en totes aquelles qüestions relacionades amb els intèrprets i traductors que hagen d'intervenir en el desenvolupament del projecte.
  
Cinquena
  
La Diputació Provincial d'Alacant assumeix els següents compromisos:
  
1. Costejarà el material d'impremta necessari per al desenvolupament i la difusió del projecte.
  
2. A través del Patronat Turístic Provincial, la Diputació facilitarà el desenvolupament del projecte en l'àmbit comarcal.
  
Sisena
  
La Conselleria de Benestar Social assumeix els següents compromisos:
  
1. La Conselleria de Benestar Social cedirà a la seu arbitral de Benidorm els locals situats a l'avinguda de Beniardà, 12, fins al moment en què es produïsca el trasllat de l'organisme.
  
2. La Conselleria de Benestar Social aportarà el cost dels subministraments dels locals de la seu arbitral de Benidorm.
  
3. La Conselleria de Benestar Social divulgarà el projecte entre les instàncies judicials de la comarca de la Marina Baixa, i també entre els professionals de justícia.
  
Setena
  
La Conselleria d'Ocupació, Indústria i Comerç i l'Agència de Turisme costejaran el moblatge de la seu arbitral de Benidorm.
  
Huitena
  
Totes les institucions firmants es comprometen a realitzar les campanyes de difusió del projecte que es consideren oportunes, destinades tant a consumidors turístics nacionals com internacionals, i també a empresaris i professionals.
  
Novena
  
Així mateix, totes les institucions procuraran que la seu de Benidorm dispose de la dotació informàtica adequada per al desenvolupament de les seues funcions.
  
Deu
  
El present Conveni entrarà en vigor el dia de la firma, i mantindrà la seua vigència durant el temps necessari per al desenvolupament del projecte arbitratge de consum turístic in situ, en la Marina Baixa. Les aportacions de les institucions concretades al present Conveni se revisarán anualment.
  
Onze
  
L'incompliment de les obligacions previstes en el present conveni podrà originar-ne, si és el cas, la rescissió.
  
I com a prova de conformitat, les parts que intervenen firmen el present document, en sis exemplars, al lloc i en la data indicats al començament.
  
El conseller d'Ocupació, Indústria i Comerç,
  
Diego Such Pérez
  
La consellera de Benestar Social,
  
Marcela Miró Pérez
  
El vicepresident del Institut Nacional de
  
Consum del Ministeri de Sanitat i Consum,
  
Óscar López Santos
  
El president de l'Agencia Valenciana de Turisme,
  
Roc Gregori i Aznar
  
El president de la Diputació Provincial d'Alacant,
  
Julio de España Moya
  
L'alcalde president de l'Ajuntament de Benidorm,